VU TSPMI Europos studijų magistro programos I kurso studentai

VU TSPMI direktoriui

PRAŠYMAS

Dėl prof. dr. (HP) V. Radžvilo dėstomo dalyko „Europos idėja: tapatumai ir reprezentacijos" keitimo iš

privalomojo į pasirenkamąjį

2017-05-15 Vilnius

Prašome, kad prof. dr. (HP) V. Radžvilo dėstomas dalykas „Europos idėja: tapatumai ir reprezentacijos" būtų pakeistas iš privalomojo į pasirenkamąjį dėl žemiau išvardintų priežasčių:

1. Didžioji dalis paskaitų metu aptariamų temų yra menkai arba visai nesusijusios su Europos studijomis (pasakojama filosofijos istorija, o Europos idėjos tematika yra "pritempiama");
2. Dalyko programoje įvardintos temos yra labai plačios, paliekančios didelę laisvę dėstytojui pasirinkti potemes, literatūrą ir autorius pagal asmenines preferencijas;
3. Dėstytojo euroskeptiškos pažiūros iškreipia supratimą apie Europos Sąjungą, taip menkinant visos Europos studijų disciplinos prasmę (ES nuolat lyginama su SSRS; teigiama, kad ES jau žlugo ir pan.);
4. Dėstytojo išsakomas subjektyvus požiūris į Europos Sąjungą neleidžia susipažinti su esamu platesniu akademiniu diskursu, o tai neatitinka programoje numatyto pagrindinio dalyko tikslo.

Dėl šių priežasčių manome, kad prof. V. Radžvilo dėstomas dalykas „Europos idėja: tapatumai ir reprezentacijos" negali būti privalomosios Europos studijų magistro programos dalis ir turėtų būti pakeistas į pasirenkamąjį.

*Iev. Galk.*

*Žil. Dam.*

*Paul. Skir.*

*Žuk.*

*J.Alber.*

*Just. Raž.*

*Taut. Pip.*

*Iev. Mikl.*

*Mon. Gli.*